**УКАЗАНИЯ КЪМ УЧАСТНИЦИТЕ**

в процедура за избор на изпълнител за сключване на договор с предмет:

„***ОСЪЩЕСТВЯВАНЕ НА НЕВЪОРЪЖЕНА ДЕНОНОЩНА ФИЗИЧЕСКА ОХРАНА И ОХРАНА СЪС СОТ НА ОБЕКТИ И ИМУЩЕСТВО, ПОЛЗВАНИ ОТ ПГЗ „СТЕФАН ЦАНОВ” ГР. КНЕЖА”***

Настоящите указания са изготвени с цел да помогне на кандидатите да се запознаят с условията на процедурата и да подготвят своите оферти за участие, според изискванията на чл. 101в от ЗОП.

Кандидатите следва да прегледат и да се съобразят с всички указания, образци, условия и изисквания, посочени в Документацията за участие в процедурата. Офертите трябва да бъдат изготвени в отговор на настоящата покана, като съдържат техническо и финансово предложение, при следните условия:

В настоящата процедура за избор на изпълнител за сключване на договор с предмета, посочен по-горе, може да участва всяко българско или чуждестранно юридическо лице, което отговаря на изискванията, регламентирани от ЗОП, чл. 2 от ЗЧОД и обявените изисквания от *ВЪЗЛОЖИТЕЛЯ* в настоящата Покана.

Не може да участва в процедурата лице, при което е на лице някое от обстоятелствата по чл. 47, ал. 1, т. 1 и ал. 5 от ЗОП.

При подаване на офертата, участникът удостоверява липсата на обстоятелства по чл. 47, ал. 1, т. 1 и ал. 5 от ЗОП с декларации, които се попълват, подписват и подпечатват от лицата, посочени в чл. 47, ал. 4 от ЗОП, съгласно приложените към Поканата образци.

***ОПИСАНИЕ НА ПРЕДМЕТА НА ПОРЪЧКАТА***

***Предмет на поръчката:***

Обект на поръчката е предоставяне на услуга.

 Предмет на поръчката е „***ОСЪЩЕСТВЯВАНЕ НА НЕВЪОРЪЖЕНА ДЕНОНОЩНА ФИЗИЧЕСКА ОХРАНА И ОХРАНА СЪС СОТ НА ОБЕКТИ И ИМУЩЕСТВО, ПОЛЗВАНИ ОТ ПГЗ „СТЕФАН ЦАНОВ” ГР. КНЕЖА”,*** както следва:

* ***ОБОСОБЕНА ПОЗИЦИЯ №1 „Осъществяване на невъоръжена денонощна физическа охрана на обекти и имущество, ползвани от ПГЗ „СТЕФАН ЦАНОВ” гр. Кнежа”*** и
* ***ОБОСОБЕНА ПОЗИЦИЯ №2 „Осъществяване на охрана със СОТ на обекти и имущество, ползвани от ПГЗ „СТЕФАН ЦАНОВ” гр. Кнежа”,***

 ***Обектите и имуществото, ползвани от ПГЗ „СТЕФАН ЦАНОВ” гр. Кнежа”*** са както следва:

 Обектите се намират в гр. Кнежа, област Плевен, ул. „Марин Боев” №5, разположени на площ от 140 дка /сто и четиридесет декара/, съгласно АПДС №2748/18.11.2003 г. на Област Плевен.

1. Учебна сграда с физкултурен салон – масивна сграда, състояща се от двуетажен и триетажен корпус с обща застроена площ 2057 кв. м.;
2. Кабинет по механизация със застроена площ от 140 кв. м.;
3. Помпена станция на един етаж със застроена площ от 6 кв. м.;
4. Навес – железарска работилница на един етаж със застроена площ от 350 кв. м.;
5. Караулно на един етаж със застроена площ от 30 кв. м.;
6. Сграда австрийско жилище със застроена площ от 109 кв. м.;
7. Навес за земеделски машини на един етаж със застроена площ от 360 кв. м.;
8. Сграда хангар със застроена площ от 360 кв. м.;
9. Контролно диагностичен пункт на един етаж със застроена площ от 102 кв. м.;
10. Общежитие на пет етажа със застроена площ от 2670 кв. м.

***Стойност на поръчката:***

 Общата прогнозна стойност на настоящата поръчка е 48000 (четиридесет и осем хиляди ) лева без вкл. ДДС.

* По ***ОБОСОБЕНА ПОЗИЦИЯ №1 „Осъществяване на невъоръжена денонощна физическа охрана на обекти и имущество, ползвани от ПГЗ „СТЕФАН ЦАНОВ” гр. Кнежа”*** прогнозна стойност е 46800 (четиридесет и шест хиляди и осемстотин) лева без вкл. ДДС.
* По ***ОБОСОБЕНА ПОЗИЦИЯ №2 „Осъществяване на охрана със СОТ на обекти и имущество, ползвани от ПГЗ „СТЕФАН ЦАНОВ” гр. Кнежа”*** прогнозна стойност е 1200 (хиляда и двеста) лева без вкл. ДДС.

 Плащането се извършва по банков път в български лева за всеки месец, в срок до 10 число на текущия месец, за който се прави плащането след надлежно издадена и представена фактура.

В случай, че участник представи ценова оферта с по-висока цена от посочената по-горе, то неговата оферта няма да бъде разглеждана и той ще бъде отстранен от участие в процедурата.

***Критерий за оценка на офертите:*** „НАЙ-НИСКА ЦЕНА".

***Срок на договора***: 12 /дванадесет/ календарни месеца, считано от датата на подписването на договора.

***СЪДЪРЖАНИЕ НА ОФЕРТАТА:***

1. копие от документа за регистрация или единен идентификационен код съгласно чл. 23 от Закона за търговския регистър, когато участникът е юридическо лице или едноличен търговец; Заверено копие от документ за регистрация или документ/декларация, съдържаща Единен идентификационен код (ЕИК), съгласно чл. 23 от Закона за търговския регистър (ЗТР), когато участникът е юридическо лице или едноличен търговец. Участникът прилага удостоверение за актуално състояние само в случай, че не е представил ЕИК. Ако е посочен ЕИК, участникът има право да се позове на чл. 23, ал. 4 от ЗТР и да не представя доказателства за обстоятелства, вписани в Търговския регистър, както и да не представя актове, обявени в Търговския регистър, с изключение на всички други обстоятелства, невписани в Търговския регистър.
2. техническа оферта;
3. декларация за извършено посещение и оглед на обектите;
4. ценова оферта *;*
5. декларацияза конфиденциалност по чл. 33, ал. 4 от ЗОП;
6. декларация по чл. 47, ал. 5 от ЗОП;
7. декларация по чл. 47, ал. 1, т. 1 от ЗОП;
8. декларация по чл. 56, ал. 1, т. 8 от ЗОП – *прилага се при участие на подизпълнител*;
9. декларация за съгласие за участие като подизпълнител *- прилага се при участие на подизпълнител*;
10. декларация по чл. 47, ал. 9 от ЗОП за липса на обстоятелства по чл. 47, ал. 1, т. 1 от ЗОП*- прилага се при участие на подизпълнител*;
11. лиценз за упражняване на дейността, съгласно ЗЧОД;
12. доказателства за техническите възможности и/или квалификация;
13. срок за изпълнение на поръчката;
14. предлагана цена;
15. декларация за приемане на условията в проекта на договор;
16. административни сведения за участника*;*
17. проект/и на договор/и */подписан/и и подпечатан/и, но с непопълнение реквизити/;*
18. списък на документите, съдържащи се в офертата, подписан от участника .

***ИЗИСКВАНИЯ КЪМ ОФЕРТАТА:***

 При изготвяне на офертата всеки участник трябва да се придържа точно към обявените от възложителя условия. По офертата не се допускат никакви вписвания между редовете, изтривания или корекции.

 Документите и данните в офертата се подписват само от лица с представителни функции съгласно обявеното в Търговския регистър или от изрично упълномощени за това лица. Във втория случай се изисква да се представи нотариално заверено пълномощно за изпълнението на такива функции съгласно изискванията на настоящата документация. Всички копия от документи, които се представят от участника трябва да бъдат заверени с подписа и печата на представляващия участника и с поставяне на текст „вярно с оригинала”

Всички документи трябва да са с дата на издаване, предшестваща подаването им с офертата не повече от 1 месец или да са в срока на тяхната валидност, когато такава е изрично записана в тях.

 Офертата следва да отговаря на изискванията, посочени в настоящите указания, и да бъде оформена по приложените към документацията образци. Представените образци в документацията за участие и условията описани в тях са задължителни за участниците. Предложенията на участниците трябва да бъдат напълно съобразени с тези образци.

 Разходите, свързани с изготвянето и подаването на офертите са за сметка на участника. Възложителят при никакви условия, освен нормативно предвидените, няма да участва в тези разходи.

 До изтичането на срока за подаване на офертите всеки участник в процедурата може да промени, допълни или да оттегли офертата си.

 Всеки участник в процедура за възлагане на обществена поръчка има право да представи само една оферта.

 ***Един участник може да участва както за всяка позиция по отделно, така и за двете позиции заедно. ЗА ВСЯКА ПОЗИЦИЯ КАНДИДАТИТЕ ПОДАВАТ ОТДЕЛНА ОФЕРТА.***

 Офертата се представя в запечатан непрозрачен плик от участника или от упълномощен от него представител лично или по пощата с препоръчано писмо с обратна разписка. Върху плика участникът посочва адрес за кореспонденция, телефон и по възможност факс и електронен адрес, както и номера на обособената позиция, за която участва. Като пликът с предлаганата цена се запечатва в отделен плик и се поставя в този с изискуемите документи.

 При приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

 Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатан или скъсан плик. Възложителят не носи отговорност за оферти получени по пощата след посочения краен срок за подаване на оферти. Като доказателство за този факт се ползва датата на пощенското клеймо.

При писмено искане, направено до три дни преди изтичане на срока за получаване на оферти, Възложителят най-късно на следващия ден публикува в профила на купувача писмени разяснения по условията на обществената поръчка.

 Отстранява се от участие и съответно не се допуска до класиране Участник, който е представил оферта, която е непълна или не отговаря на предварително обявените условия в тази документация, или не е използвал изготвените от Възложителя образци, или не са спазени указанията за изготвянето им.

Гаранцията за изпълнение се задържа от Възложителя при неизпълнение на

договорените задължения от Изпълнителя.

 В случай, че участникът определен за Изпълнител не представи исканите документите или законоустановения срок неоснователно откаже да сключи договора за изпълнение на поръчката, Възложителят може да определи за изпълнител участника, класиран на второ място в процедурата. Възложителят определя за изпълнител следващия класиран участник и го поканва писмено за сключването на договор за обществена поръчка в тридневен срок от установяване на обстоятелствата по предходното изречение.

 Ако вторият класиран участник не представи необходимите документи или откаже да подпише договора, то Възложителят прекратява процедурата.

 *СРОК ЗА ПОЛУЧАВАНЕ НА ОФЕРТИТЕ:* 19.02.2016г.

 *СРОК НА ВАЛИДНОСТ НА ОФЕРТИТЕ:* 90 /деветдесет/ календарни дни, считано от крайния срок за получаване на офертите

 Лице за контакти: инж. Светлана Господинова Калапишева